b'\n_START_ARTICLE_\nLovise Heimdal\n_START_PARAGRAPH_\nLovise Heimdal (s. 17. syyskuuta 1995) on norjalainen maastohiiht\xc3\xa4j\xc3\xa4. H\xc3\xa4nen seuransa on Bardu IL Ski._NEWLINE_Heimdal kilpaili maailmancupissa ensimm\xc3\xa4isen kerran 7. helmikuuta 2016 Oslossa 30 kilometrin perinteisen hiihtotavan kilpailussa, jonka h\xc3\xa4n keskeytti._NEWLINE_Skandinavia Cupissa Heimdal kilpaili ensimm\xc3\xa4isen kerran 15. joulukuuta 2012 Sjusj\xc3\xb8enissa ollen vapaan hiihtotavan sprintiss\xc3\xa4 95:s. Seuraavan Skandinavia Cupin kilpailunsa h\xc3\xa4n hiihti l\xc3\xa4hes kolme vuotta my\xc3\xb6hemmin 11. joulukuuta 2015 Vuokatissa ollen kymmenen kilometrin perinteisen hiihtotavan kilpailussa 23:s saavuttaen ensimm\xc3\xa4iset cup-pisteens\xc3\xa4. Parhaimmillaan Heimdal on ollut kuudes Lillehammerissa viiden kilometrin vapaan hiihtotavan kilpailussa 10. joulukuuta 2016._NEWLINE_Heimdal oli mukana nuorten MM-kilpailuissa Val di Fiemmess\xc3\xa4 2014, jossa h\xc3\xa4n hiihti pronssille sijoittuneessa viestijoukkueessa yhdess\xc3\xa4 Ingeranne Str\xc3\xb8m Nakstadin, Tiril Udnes Wengin ja Lotta Udnes Wengin kanssa. Ainoalla henkil\xc3\xb6kohtaisella matkallaan yhdistelm\xc3\xa4kilpailussa Heimdal oli 36:s._NEWLINE_NM-kilpailuissa Heimdal on ollut parhaimmillaan seitsem\xc3\xa4s yhdistelm\xc3\xa4kilpailussa G\xc3\xa5l\xc3\xa5ssa 2014.'